钦定古今图书集成/历象汇编/乾象典/第071卷 > 《春云赋》田锡
## 钦定古今图书集成/历象汇编/乾象典/第071卷 > 《春云赋》田锡

玉琯春回，金门暖来。柔先变柳，繁已飘梅。悦和风之
日至，赏云彩之朝𬯀。其初升也，秾荟蔚兮；其少进也，
澹怡融兮。依依然，方触类以多曙，蔼蔼然若含情而
自迷。有时散作雨飞，春寒惨惨；有时乱和烟起，春阴
凄凄。或苍梧南北，或梦泽东西。或樊川与辋川，或吴
谿与越谿。或宿林园，随竹阴以笼径；或沉村落，伴桃
“花而满蹊；或祁祁出关，或溶溶映水，或北渚萦住，或
东风吹起，或涌如波骇，积芳野兮千重，或曳若练舒，
横碧天之半里，江中令醉吟不足，《高阁闲登》”，王仲宣
“远望有馀，危楼独倚，叠叠连根，磷磷浅文，千状万态。
山阴水溃。当青麦燕飞，野色朝净；或平芜雉过，韶阳
夕曛。挂古木之横枝，纤微欲断；覆孤村之半路。融薄
将分，旭日未高，晴天尚早。几片明灭兮，残雪方消，一
脉轻鲜兮愁蛾淡扫。上国美景，五陵胜道。覆梁王之
水榭，下绕落花；映韩嫣之金丸，远沉芳草。澹澹霏霏，
涵凝丽辉，漠漠依依，舒迟翠微。野态不定，幽容且奇。
浮《泽国》之岭头，闲伤断梦；生苏门之席上，想满仙衣。”
或汉世故宫，雀喧空“屋；或梁朝古寺，水映疏篱；或阮
籍啸台，匝吹半日；或严陵钓石，鸟立多时；或桑干战
场，平沙渺莽；或椒涂永巷，群阁参差。伫立闲望，缠绵
动思。想触石以初起，旋浮空而散驰。塞遥而归雁相逐，天阔而残霞共飞。”馀态遗妍，思得杜陵画品；含毫
写景，讵征楚泽芳词。